Flugten fra Arla smitter af på en række mindre mejerier. Det gælder også Hirtshals Andelsmejeri. Ifølge mejeriets administrerende direktør Søren Hansen er mælkebønder, der gerne vil levere til Hirtshals, på venteliste. Ikke nødvendigvis i utilfredshed med Arla, mener Søren Hansen. - Jeg vil hellere se sådan på det, at de i højere grad vælger Hirtshals til - og ikke bare vælger Arla fra. Uroen omkring de lave leverandørpriser, der får mælkeproducenterne til at flygte fra Arla, har sat skub i debatten om priserne på mælk. - Det lyder jo rimeligt nok, hvis leverandørerne vil have dækket nogle af deres egne, stigende omkostninger ind, siger Søren Hansen. Mejeriets bestyrelse diskuterer priser på et møde fredag aften.
Men Hirtshals Andelsmejeri overvejer selv prisstigninger